Daily View – P.M. – บล.กสิกรไทย
Daily View - P.M. - บล.กสิกรไทย ประจำวันที่ 20 ม.ค.60
20 ม.ค. 2560

Daily View – P.M. – บล.กสิกรไทย
 
Tactical Move
 
เดินเกมกลยุทธ์บ่าย
SET Index ปรับขึ้น 6.62 จุด (+0.43%) ปิดภาคเช้าที่ 1,561.50 จุด ด้วยมูลค่าการซื้อขาย 24,201.36 ลบ.
Most Positive Impact: PTT (0.87 จุด), KBANK (0.73 จุด), U (0.57 จุด)Most Negative Impact: SCB (-1.38 จุด), BDMS (-0.47 จุด), GLOW (-0.15 จุด)
 
แนวโน้มตลาดบ่าย
ตลาดเอเชียที่มีความผันผวนค่อนข้างมากหลังจากที่ตลาดสหรัฐฯ และยุโรปต่างปิดลบเมื่อวานนี้ อย่างไรก็ตาม จีนได้รายงานตัวเลข GDP ประจำไตรมาส 4/59 โต 6.8% ซึ่งออกมาสูงกว่า
ตลาดคาดที่ 6.7% ทำให้ตลาดหุ้นจีนนั้นค่อนข้างสดใส นอกจากนี้ ยังช่วยพยุงตลาดไทยให้สวนทางกับตลาดโลก SET Index ปรับขึ้น 6.62 จุด หรือ 0.43% ในขณะที่ตลาด TIP ทั้งอินโดนีเซียและฟิลิปปินส์ต่างปรับลง ปริมาณการซื้อขายที่ 2.4 หมื่นล้านบาท ลดลงเล็กน้อยจากวานนี้ อย่างไรก็ตาม คาดว่าเป็นแรงซื้อของรายย่อยต่อเนื่องจากเมื่อวาน มองว่าช่วงบ่ายอาจยังคงมีแรงขายจากต่างชาติได้ ซึ่งภาพรวมอาจกดดันไม่ให้ดัชนีทะลุเหนือแนวต้าน 1,564 จุดไปได้ไกลนัก 
ทั้งนี้ กลุ่มที่ช่วยหนุนตลาดในภาคเช้าได้แก่ กลุ่มพลังงาน (+1.67 จุด) กลุ่มอสังหาฯ (+1.35 จุด) และกลุ่ม ICT (+0.75 จุด) ส่วนกลุ่มที่กดดันตลาดมากที่สุดได้แก่ กลุ่มโรงพยาบาล (-0.14 จุด) นอกจากนี้ก็มีแรงขายในกลุ่ม REITs (-0.04 จุด) ซึ่งเป็นภาพเดียวกันกับตลาดต่างประเทศ จากที่ตลาดมีการคาดการณ์ถึงอัตราดอกเบี้ยและเงินเฟ้อที่จะปรับตัวขึ้นในปีนี้ ทำให้อัตราเงินปันผลที่สูงของหุ้นกลุ่มดังกล่าวมีความน่าสนใจลดน้อยลง
คาดว่าในช่วงบ่าย SET น่าจะแกว่งอยู่ในกรอบ ที่ 1,564-1,548 จุด เนื่องจากตลาดน่าจะรอจับตาคำแถลงการณ์ของนายโดนัลด์ ทรัมป์ที่จะขึ้นดำรงตำแหน่งประธานาธิบดีคนที่ 45 ของสหรัฐฯในคืนนี้ 
กลยุทธ์การลงทุน ให้ระมัดระวังในการลงทุน และเน้นไปที่กลุ่มหุ้นที่มีแนวโน้มผลประกอบการ 4Q59 แข็งแกร่ง เลือก MEGA เป็น Top Pick และ PTTEP CK BEAUTY KCE
หุ้นแนะนำ: SVI MEGA  
หุ้นเก็งกำไรระยะสั้น: – 
 
Alternative Trading: 
SET50 Futures: S50H17 สถานะ Short 977 จุด ถือเพื่อเป้าหมายทำกำไรที่ 963 จุด